tomron87/hebrew-wikipedia-sentences-corpus huggingface dataset:
זוהי שליחות להצלתה של האנושיות בעידן של העדר אנושיות, המתגלם הן במעשה הפיגוע הרצחני, והן בהיעלמותו של הפרט בתוך הביורוקרטיה הארגונית הקפקאית.
השליחות השנייה היא האישית והנפשית, שמטרתה לאפשר לממונה לארגן מחדש את חייו לאחר גירושיו מאשתו וליצור תפיסת חיים חדשה של עולם בעקבות בדיקה מחודשת של מקומו כאדם וכאב, בדיקה המתאפשרת מיציאתו לשליחותו הראשונה.
מזל קאופמן התייחסה לצד הרגשי של המסע:
ככל שיתרחק המלווה ויעמיק אל הארץ האחרת אליה הוא נוסע, כך תתעורר בו ובמלווים אותו תחושת חמלה וכאב אמיתיים.
זהו מסע מן היוהרה והאגוצנטריות אל החסד והתפילה, מן הרשעות אל תום הלב, מן הפיכחון השכלתני לאמונה ולנדיבות, מן השליטה והפיקוד, אל חוסר השליטה וחוסר-האונים, מן התאווה - למים המטהרים, מן הניכור אל געגועי האהבה שלא תתממש לעולם.
לגיבורים ברומן זה אין שם.
הדמות היחידה שזכתה לשם היא האישה המתה, יוליה רגאייב.
כל יתר הדמויות בסיפור מוצגות ומזוהות רק לפי תפקידן: הממונה על משאבי אנוש, המפקח, הבן, הקונסולית וכו'.
גם לארגונים המוזכרים בספר, כגון המאפייה והמדינה אליה מובאת הגופה, אינם מוזכרים בשמם.
בראיון שנערך איתו התייחס א.
יהושע למאפיין זה של הספר:
ד"ר מולי פלג התייחס לכך בסקירתו ב"הארץ":
כותרת המשנה של הספר "פסיון בשלושה פרקים", מרמזת על זיקתו לנצרות: הפסיון הוא סיפור הייסורים שעבר ישו בדרכו אל הצליבה.
פצעיה של יוליה, בכפות ידיה, ברגליה ובמצחה דומים לפצעי הסטיגמטה - הפצעים שהופיעו, לפי הברית החדשה, על גופו של ישו בזמן צליבתו.
מולי פלג מציין כי "שליחותו של הממונה על משאבי האנוש היא כעין מסע צלב.
בדבקותו חסרת הפשרות במשימתו מזכיר הממונה, שהופך למלווה ולשליח, את המיסיונרים שיצאו לרחבי עולם כדי לכפר ולרצות, לגלות ולהפיץ, לגאול ולהיגאל."
חוקרת הספרות ניצה בן-דב מוצאת זיקה הדוקה בין "שליחותו של הממונה על משאבי אנוש" ובין ספרו של הסופר הקזחי צ'ינגיז אייטמטוב, "והיום איננו כלה":
כאן וכאן מדובר בארון מתים, שחבורה מוזרה מתארגנת סביבו, שישה אנשים ברומאן הקזחי ושבעה אנשים ברומאן הישראלי, להובילו למקום קבורה מסוים בערבות השוממות והנידחות של אסיה, בשטחה העצום והנידח של ברית המועצות לשעבר.
בשני המקרים מדובר בקבורה דתית דווקא, למרות עשרות השנים של השלטון הסובייטי.
העובדה שברומאן הקזחי מדובר בקבורה דתית מוסלמית וברומאן הישראלי, המתכתב עמו והמושפע ממנו, מדובר בקבורה דתית נוצרית, הופכת את הרגש הדתי וביטויו לעניין אנושי אוניוורסלי.
בן-דב ממשיכה ומוצאת קווי דמיון נוספים בין שני הסיפורים, ומציגה גם הבדל בולט ביניהם:
"האחר" העיקרי שבסיפור, העובדת הזרה יוליה רגאייב, אינו בין החיים, ולכן קולו אינו נשמע בצורה ישירה (אך מולי פלג מציין: "האשה המתה היא הדמות החיה ביותר בסיפור והיא עוטפת אותו בחיוניותה ומקרינה עליו מאישיותה כפי שלא עשתה בחייה").
עם זאת, מפעם לפעם משולבות בספר פסקאות המביאות את קולותיהם של אחרים, הצופים באירועים מהצד, וקולות אלה שונים מקולו של המספר.
שונותם של קולות אלה מודגשת באמצעות שימוש בגופן שונה להדפסתם.
קולם של האחרים נשמע, למשל, כאשר הממונה ומלוויו עוצרים במסעם בבית שבדרך, ומשאירים את הארון בחצר.
האם לאחר שחיללתם את ארץ הקודש, ואת ההרס הפכתם למעשה של יום יום, אתם רשאים גם לדרוס את הנפש של אחרים?
האם משום שאתם ואויביכם אדישים מטורפים, הורגים ומתאבדים, הורסים ומפוצצים בלי חשבון, אתם מעיזים להיכנס בלי הסבר ובלי קבלת רשות לחצר פנימית של בית מגורים בארץ לא לכם, להפקיר בה ארון מתים ולהיעלם בקלות שחצנית?
בתרגומו לאנגלית, שנעשה בידי הלל הלקין ויצא לאור בארצות הברית בשם "A Woman in Jerusalem", זכה הספר בציונים לשבח:
המגזין האמריקני Publisher's Weekly בחר בספר כאחד מ-15 ספרי העלילה הטובים ביותר לשנת 2006.
העיתון "הניו יורק טיימס" כלל את הספר ברשימת 100 הספרים הראויים לציון של השנה.
בשנת 2007 נכלל הספר ברשימת מקבלי פרס הספרות של העיתון "לוס אנג'לס טיימס".
הספר תורגם לאיטלקית בידי אלסנדרה שומרוני, וראה אור בשם Il responsabile delle risorse umane.
בגרסתו זו זכה הספר באיטליה בפרס ג'ובאני בוקאצ'ו.
בשנת 2010 הספר עובד על ידי ערן ריקליס לסרט קולנוע, "שליחותו של הממונה על משאבי אנוש".
הסרט זכה ב-5 פרסי אופיר ובהם בקטגוריית "הסרט הטוב ביותר", ונשלח לייצג את ישראל בתחרות האוסקר בקטגוריית "הסרט הזר הטוב ביותר".
בשנת 2016 הספר עובד על ידי הסופר למחזה, "הממונה על משאבי אנוש".
יהושע מסר את המחזה לבמאי איציק ויינגרטן, מנהל בית הספר לאמנויות הבמה של סמינר הקיבוצים.
ההצגה הועלתה בחודש אוגוסט עם תלמידי מחזור 2016 של מסלול משחק בבית הספר, והחל ממרץ 2017 בתיאטרון הקאמרי תחת השם "שליחותו של הממונה על משאבי אנוש" כשם הספר.
שליחותו של הממונה על משאבי אנוש הוא סרט קולנוע ישראלי בבימויו של ערן ריקליס שיצא להקרנה בישראל באוקטובר 2010. הסרט עובד לתסריט קולנועי על ידי נח סטולמן על פי ספרו של א.ב יהושע, "שליחותו של הממונה על משאבי אנוש".
המפיקים חיים ואסתי מקלברג יזמו את הפקת הסרט.
הם רכשו את הזכויות מהסופר א.ב יהושע, בחרו את התסריטאי נח סטולמן ואת הבמאי ערן ריקליס, וגייסו תקציב של כ-10 מיליון שקלים.
המשקיעים בסרט כללו את: קרן יהושע רבינוביץ לאמנויות תל אביב שהשקיעה 2 מיליון שקל, ערוץ 10 השקיע 800 אלף שקלים, המיזם לקולנוע ולטלוויזיה בירושלים 600 אלף שקל.
קרן רומנית לקולנוע 114 אלף אירו, משקיעים נוספים מצרפת וגרמניה, המפיץ הבינלאומי של הסרט, והלוואה בנקאית.
עוד לפני השלמת הסרט נחתמו הסכמי הפצה במהלך פסטיבל הקולנוע בקאן ואחר כך גם בפסטיבל טורונטו, עם מפיצים במדינות רבות בהם: איטליה, ספרד, אוסטרליה, ניו זילנד, ברזיל, אורוגוואי, פרגוואי וצ'ילה.
צילומי הסרט החלו באוקטובר 2009 ונמשכו כחודשיים בירושלים וברומניה, והשתתפו בו גם שחקנים מרומניה וצרפת.
ברומניה צולמו מספר סצנות בימים מושלגים, והיה צורך לחכות למזג אוויר מתאים.
הסרט הוקרן לראשונה בבכורה עולמית בפסטיבל לוקרנו בשווייץ, ביולי 2010, וזכה בפרס "חביב הקהל".
בספטמבר הוקרן בפסטיבל הסרטים הבינלאומי בטורונטו ובאוקטובר 2010 השתתף בפסטיבל הקולנוע הים תיכוני במונפלייה.
בנובמבר הסרט נרכש להפצה בארצות הברית
הסרט זכה בחמישה פרסי אופיר, בהם בפרס "הסרט הטוב ביותר", ועל כן נשלח לייצג את ישראל בקטגוריית "הסרט הזר הטוב ביותר" בטקס פרסי האוסקר, אולם לבסוף לא העפיל למועמדות בקטגוריה.
יוליה, עובדת זרה ממזרח אירופה שבאה לעבוד בישראל, נהרגת בפיגוע בירושלים.
גופתה נותרה ללא דורש בחדר המתים.
לפי חפציה התברר שעבדה במאפייה ירושלמית (מאפיית ברמן), ועיתונאי של מקומון ירושלמי (גורי אלפי) מאשים את המאפייה באדישות לגורלה.
בעלת המאפייה (גילה אלמגור), הידועה בכינוי "האלמנה", מורה לממונה על משאבי אנוש (מארק איווניר) להביא את המנוחה לקבורה במולדתה.
הסרט עוקב אחר מסעו של הממונה על משאבי אנוש מירושלים אל כפר הולדתה של המנוחה, עד להבאתה לקבורה.
אליו נלווה העיתונאי, בארץ היעד (רומניה) מצטרפים אליהם סגן קונסול ישראל במקום (ג'וליאן נגולסקו), הנשוי לקונסולית (רוזינה קמבוס) ובנה הקטין של יוליה (נואה סילבר).
עלילת הסרט משחזרת בנאמנות גבוהה את עלילת הספר.
ההבדל המשמעותי העיקרי בין השניים הוא, שבספר הבעלים של המאפיה הוא גבר, "הזקן", ואילו בסרט זו אישה, "האלמנה".
הבמאי הטוב ביותר (ערן ריקליס)
התסריט הטוב ביותר (נח סטולמן)
שחקנית המשנה הטובה ביותר (רוזינה קמבוס)
הפסקול הטוב ביותר (אשי מילוא וגיל תורן)
פסטיבל לוקרנו - פרס חביב הקהל
פסטיבל הסרטים הבינלאומי בטורונטו - הבחירה הרשמית
שליח עושה שליח הוא כלל בהלכות שליחות לפיו שליח רשאי למנות שליח אחר שיבצע את השליחות במקומו.
באופן עקרוני ההלכה קובעת ש"שלוחו של אדם - כמותו", ובתחומים מסוימים פעולתו של שליח נחשבת כפעולתו של השולח.
הדבר איננו מובן מאליו, וחז"ל למדו זאת מפסוקים מיוחדים במקרא.
זאת, בתנאי שהשליח אכן רצוי לשולח והוא עושה את מעשיו בהתאם למה שנתבקש.
אם חרג מן הסמכות שהוענקה לו - אינו נחשב לשליח, ואין למעשיו תוקף מחייב מבחינת השולח.
השאלה האם שליח עושה שליח נדונה משני היבטים: עקרוני - האם הדין "שלוחו של אדם כמותו" מורחב גם לשליח שני, ויש תוקף למעשיו בשם זה ששילח את משלחו.
ומעשי - האם בהערכת כוונותיו של השולח יש להניח שבאופן סתמי הוא מרשה לשליח הראשון למנות שליח שני במקומו, או שאין להניח כך ללא הסכמה מפורשת של השולח.
בתלמוד מופיעה ברייתא ובה דרשה מן המקרא ששליח רשאי לעשות שליח: .
דרשה זו עוסקת בהיבט העקרוני, ומחדשת שגם שליח שני יכול להחשב כ"שלוחו של אדם כמותו".
אולם אין בדרשה זו אמירה ברורה לגבי ההיבט המעשי, וייתכן שהדרשה עוסקת רק במקרה שהשולח הרשה במפורש לשליח למנות לו מחליף.
הדיון התלמודי עוסק בשני ההיבטים הללו: באלו מקרים קיימת סמכות עקרונית של השליח למנות שליח, ובאלו מצבים קיימת הנחה מעשית שהשולח אכן מסכים לדבר.
המשנה מבחינה, אפוא, בין שליח להבאת גט, שרשאי למנות שליח במקומו, לבין שליח לקבלת חפץ: במקרה הראשון אנו מניחים שלשולח לא אכפת מי יביא את הגט, ואילו במקרה השני ייתכן שהשולח סומך רק על זה שמינה.
בתוספתא נחלקו תנאים בשאלה זו:
האמורא דייק מלשון המשנה "וחלה", שדווקא כאשר השליח אנוס שלא לבצע את שליחותו הוא רשאי למנות שליח תחתיו.
על פי זה התלמוד מתלבט בשאלה האם המחלוקת בתוספתא עוסקת בשליח שחלה, ואפילו במקרה זה סובר רבן שמעון בן גמליאל שאינו יכול למנות שליח אחר, והמשנה חולקת עליו; או שבשליח שחלה מודה רשב"ג שניתן למנות שליח אחר, והמשנה סוברת כדעתו.
מחלוקת הראשונים על הכרעת ההלכה בין האפשרויות שבגמרא
במשנה אחרת במסכת גיטין נאמר:
אמר לשניים: 'תנו גט לאשתי' או לשלושה: 'כתבו גט ותנו לאשתי' - הרי אלו יכתבו ויתנו.
אמר לשלושה: 'תנו גט לאשתי' - הרי אלו יאמרו לאחרים ויכתבו, מפני שעשאן בית דין.
הרמב"ן מסביר כי כאשר אדם אומר לשלושה עדים לכתוב, הוא ממנה אותם לבית דין, ולמרות הכלל האומר כי "מילי לא מימסרי לשליח", שונים הדברים כאשר מדובר בבית דין שכוחם אלים גם כדי לבצע שליחות של דבר מילי.
הגבלה עיקרית לכלל "שליח עושה שליח", שבהיקפה ובמשמעותה דנו רבים ממפרשי התלמוד והפוסקים, מופיעה אף היא במסכת גיטין בשם התנא רבי יוסי.
על־פי הגבלה זו, כאשר נושא השליחות מוגדר כ"מילי" [=דיבור] בלבד, אין השליח רשאי להעביר את שליחותו לאחר - "מילי לא מימסרן לשליח" [=דיבורים אינם נמסרים לשליח].
דוגמה למקרה שבו מיושם הכלל היא שליחות לכתיבת גט.
להבדיל משליחות למסירת גט לאשתו של הממנה, שבה נמסר בעת המינוי שטר הגט יחד עם הרשאה לגירוש האישה באמצעותו, הרי בעת מינוי שליח לכתיבת גט אין הממנה מוסר לשליח אלא את פקודתו בלבד.
במקרה זה על השליח לקיים בעצמו את הציווי ואינו רשאי להעבירו לאחר.
בפירושו המדויק של המושג "מילי", וכתוצאה מכך גם בהיקפו של הכלל, נחלקו הדעות בין הראשונים:
הדעה המצמצמת ביותר היא זו שמביא המרדכי בשם רבו, לפיה המאפיין של כתיבת גט הוא היותה פעולה שכשלעצמה אינה גורמת לתוצאה הלכתית ישירה.
רק משייעשה שימוש בגט או בשטר המתנה תיגרם תוצאה כזו, זאת לעומת מסירת הגט לאישה הגורמת לתחולת הגירושין.
לשיטה זו, רק שליחות לפעולה שאין בה כשלעצמה תוקף הלכתי מכונה "מילי" והשליח אינו יכול להעבירה לאחר, ואילו מינוי שליח לפעולה שיש בה תוקף הלכתי, אף אם הוא נעשה בדיבור בלבד ללא מסירת חפץ כלשהו, אינו מוגדר כ"מילי" ולא חלה עליו הגבלה זו.
לפי דעה אחרת, המובאת בתוספות רי"ד, כל פעולה שביצועה אינו צמוד לחפץ מסוים ומוגדר מכונה "מילי".
כך, לפי דעה זו, שליחות לקדש אישה בכסף תוגדר כ"מילי" ולא תתאפשר העברתה לאחר, שכן קידושי כסף אינם מוכרחים להתבצע באמצעות שווה־הכסף שניתן על ידי הממנה דווקא, והשליח יכול להחליפם בשווה־כסף אחר.
זאת להבדיל משליחות לקידושי שטר, המוכרחת להתבצע באמצעות שטר האירוסין שנתן הממנה, ולכן אין מניעה להעבירה לשליח אחר.
את הפרשנות המרחיבה ביותר להגבלה זו מביא המרדכי בשם "הקדוש מדרוש".
לדבריו, גם פעולה הצמודה לחפץ מסוים תוגדר כ"מילי" אם היא תלויה בהסכמתו של אדם נוסף.
לכן, בקידושין לעולם אין שליח עושה שליח, שכן הם תלויים בהסכמת האישה, ומכאן שהם "מילי".
לשיטה זו, הכלל "שליח עושה שליח" חל על שליחות לגירושין דווקא, שכן הגירושין מתקיימים עקרונית גם ללא הסכמת האישה.
דעה זו הובאה להלכה בהגהות הרמ"א לשולחן ערוך.
הגמרא דנה בקשר לשאלה אם הבעל אמר לשליח עצמו בפירוש שיעביר את השליחות לאדם מסוים, אם גם במקרה כזה חלה ההגבלה האומרת ש"מילי לא מימסרן לשליח", או לא.
דעתו של רבי יוסי היא שגם בצורה כזו אין אומרים "שליח עושה שליח", אך שמואל סבור כי במקרה כזה ניתן לשליח האחרון למנות את שליחותו.
הרמב"ן מסביר, כי אין כלל זה עומד בניגוד לכלל "מילי לא מימסרן לשליח", שכן לא השליח הוא זה שממנה את השני למלאות את שליחותו, אלא הבעל עצמו הוא זה שממנה את השליח השני למלאות את שליחותו.
הריב"ש פוסק כי אף על פי שנבחרי ציבור הם למעשה שליחים של הקהל, הם לא יכולים למנות נבחרים נוספים או אחרים במקומם, וזאת מפני שברור שאין דעתם של הציבור נוחה מכך, והכלל האומר ששליח עושה שליח אינו תקף כאשר הדבר הוא בניגוד לרצון המשלח.
סיבה נוספת לכך הוא מנמק שמדובר ב"מילי", ומילי לא מימסרן לשליח.
על פי עיקרון זה ש"שליח לא שויא שליח" קבע בית המשפט העליון בדעת רוב שמועצת העיר אינה יכולה להסמיך את ראש העיר לקבוע את השיעור של אגרת החנייה לתשלום במדחן.
עם זאת, בית המשפט העליון קבע שמועצת העיר יכולה להסמיך את ראש העיר לקבוע עניינים טכניים, כמו קביעת מקומות החנייה המוסדרים.
כהמשך לכך קבע בג"ץ שחוק עזר המסמיך את ראש העיר לקבוע בתי עסק שמותר להם לפעול ביום המנוחה אינו חוקי.
שליחות קטלנית: ג'נסיס הוא סרט פעולה ומדע בדיוני אמריקאי משנת 2015 בבימויו של אלן טיילור על פי תסריט מאת ליטה קאלוגרידיס ופטריק לוסייה.
זהו הסרט החמישי בסדרת "שליחות קטלנית", כשארנולד שוורצנגר שב לגלם את תפקיד המחסל, לצד השחקנים אמיליה קלארק שגילמה את שרה קונור, ג'ייסון קלארק שהופיע כג'ון קונור, ג'יי קורטני כקייל ריס והשחקן הדרום-קוריאני לי ביונג-הון שגילם את דמותו של הנבל T-1000 (כפי שהופיע בעבר ב"שליחות קטלנית 2: יום הדין").
הסרט יצא לאקרנים ב-1 ביולי 2015 ב-3D (תלת-ממד) וב-IMAX ברחבי העולם וארצות הברית וב-9 ביולי 2015 בישראל באותם פורמטים וזהו הסרט הראשון בסדרת סרטי שליחות קטלנית שיוצא בתלת-ממד.
הסרט גרף 440 מיליון דולר לעומת תקציב הפקה של 155 מיליון דולר אך למרות הצלחתו הקופתית נמתחו על הסרט ביקורות שליליות שקוטלות בעיקר את העלילה והסרט עצמו.
בעקבות ההצלחה הקופתית של הסרט, סרטי המשך נוספים תוכננו לצאת ב-2017 וב-2018. אולם נכון ל-2016, הוסרו כל סרטי המשך מלוח הזמנים המתוכנן של אולפן הסרטים.
במקום זאת, יצא סרט שישי בסדרה שהופץ על ידי סרטי פרמאונט ופוקס המאה ה-20, אשר מתעלם מאירועי "שליחות קטלנית: ג'נסיס" וסרטי ההמשך האחרים, ומהווה המשך ישיר לשני הסרטים הראשונים.
בשנת 2029, מנהיג המחתרת האנושית ג'ון קונור (ג'ייסון קלארק) מפקד על מתקפה סופית כנגד סקיינט, מערכת הבינה המלאכותית המפעילה את המכונות נגד האנושות.
לפני שהמחתרת משיגה ניצחון סופי במתקפה, סקיינט מפעילה את מכונת הזמן שלה ושולחת אחורה בזמן את אחד מהמחסלים שלה מדגם T-800/101 ל-12 במאי 1984, על מנת להרוג את אימו של ג'ון, שרה.
יד ימינו של ג'ון, קייל ריס (ג'יי קורטני) מתנדב לחזור אחורה בזמן על מנת להגן על שרה.
בזמן שהוא צף בתוך השדה המגנטי של מכונת הזמן לקראת שיגורו אחורה בזמן, רואה קייל את ג'ון מותקף על ידי לוחם מחתרת אחר (מאט סמית), אבל לא מספיק להגיב ונשלח אחורה בזמן.
האירוע הזה משנה לחלוטין את קו הזמן וגורם לקייל לחוות זיכרונות ילדות מהעצמו החלופי שנוצר באותו קו הזמן החדש.
כשקייל מגיע ללוס אנג'לס של שנת 1984, הוא מגלה שהמחסל שנשלח על ידי סקיינט כבר נוטרל על ידי שרה ו"סבאל'ה" (ארנולד שוורצנגר), מחסל שתוכנת מחדש ונשלח כבר בשנת 1973 על מנת להגן על שרה מפני ניסיון חיסול בהיותה בת תשע.
הוריה של שרה נהרגו באותו ניסיון חיסול וסבאל'ה אימץ אותה והגן עליה מאז.
כשקייל מגיע ללוס אנג'לס, הוא לומד שקו הזמן השתנה לחלוטין ומוצא את עצמו נרדף אחרי מחסל מדגם מתקדם T-1000 (לי ביונג-הון), שלאחר מרדף אחריו ואחרי שרה וסבאל'ה, הם מצליחים להשמיד אותו עם חומצה.
שרה וסבאל'ה חושפים בפני קייל שהם בנו מכונת זמן וטמנו מלכודת למחסל שנשלח אליהם על מנת להשתמש במעבד שלו כדי להפעיל את המכונה, והם מתכננים לשלוח את שרה קדימה בזמן לשנת 1997, כדי לעצור את סקיינט במועד בו היא תפתח מודעות עצמית ואת השאיפה להשמיד את האנושות.
אבל קייל מצליח לשכנע אותה שהעתיד השתנה ביחד עם קו הזמן בגלל אחד מזיכרונות הילדות שלו בו הוא קיבל אזהרה ש"ג'נסיס" הוא סקיינט, והוא מצליח לשכנע את שרה לנוע קדימה בזמן לשנת 2017 ולא לשנת 1997, בעוד שסבאל'ה נשאר מאחור על מנת להכין את הקרקע להגעתם.
שרה וקייל משתגרים לסן פרנסיסקו של שנת 2017 ונוחתים באמצע כביש מהיר ונעצרים על ידי המשטרה.
בזמן שהם מקבלים טיפול רפואי בבית החולים בשל הפציעות שלהם, הם לומדים שסקיינט כעת מכונה "ג'נסיס"- מערכת הפעלה גלובלית שאמורה להתחיל לפעול למחרת על ידי חברת סייברדיין בראשות מיילס דייסון (קורטני בי ואנס).
כעת עם כוחותיו החדשים ג'ון נע אחורה בזמן על מנת להבטיח את ניצחונו של סקיינט על ידי הסתננות לחברת סייברדיין כמהנדס תוכנה ופיתוח ג'נסיס.
קייל מצליח להדביק את ג'ון למכונת MRI ובורח ביחד עם שרה וסבאל'ה.
השלושה בורחים לבית בטוח שהוכן מראש על ידי סבאל'ה ומכינים את הציוד שלהם על מנת להרוס את המחשב המרכזי של ג'נסיס בחברת סייברדיין, כשג'ון מופיע בבית ודולק אחריהם במסוק עד למעבדות סייברדיין.
סבאל'ה משגר את עצמו למסוק של ג'ון וגורם לו להתרסק, אבל ג'ון שורד את ההתרסקות ונכנס לבנייני החברה ומכוון מחדש את השעון להפעלת ג'נסיס מ-13 שעות ל-15 דקות.
קייל, שרה וסבאל'ה טומנים פצצות בנקודות מפתח במבנה תוך כדי הדיפת הניסיונות של ג'ון לעצור אותם.
בקרב הסופי שמתפתח בינם לבין ג'ון, סבאל'ה מצליח ללכוד את ג'ון בשדה המגנטי של מכונת זמן ניסיונית ושניהם מושמדים במהלך הפיצוץ של הבניין.
קייל ושרה מצליחים להגיע מבעוד מועד לבונקר שנמצא מתחת לבניין והורסים את המחשב המרכזי ומונעים את הפעלתו של ג'נסיס.
סבאל'ה מופיע ומראה להם כי שרד את הפיצוץ לאחר שהתמזג עם סגסוגת ניסיונית שהייתה באזור המכונה והפך לדגם T-1000 ומסייע להם לצאת מההריסות.
השלישייה נוסעת לבית ילדותו של ג'ון, שם קייל פוגש את עצמו בתור ילד ומספר לו על ג'נסיס ומדריך אותו להזהיר את עצמו בעתיד, ועל ידי כך מאבטח את החזרה שלהם משנת 1984. שרה וקייל מתנשקים ועוזבים ביחד עם סבאל'ה.
בסצנה שלאחר הכתוביות נחשף כי הליבה המרכזית של ג'נסיס, שהייתה ממוקמת בתא תת-קרקעי בבנייני סייברדיין, שרדה את הפיצוץ ונותרה שלמה.
ויליאמסון - השומר בשנת 1973.
ברט אזר - המחסל הצעיר יותר, יחידת T-800 דגם 101 (נעשה שימוש בכפיל שנעשה באמצעות איפור ואנימציית CGI) שנשלח בידי סקיינט לשנת 1984 לחסל את שרה, והוא הכפיל הצעיר של T-800 המזדקן.
אמיליה קלארק - שרה קונור, אמו של ג'ון שהתחילה את כל המלחמה במכונות ויוצאת יחד עם קייל והמחסל הזקן לעצור את סקיינט לממש את יום הדין - השמדתה המוחלטת והסופית של האנושות כולה והשתלטות העולם כולו.
ג'ייסון קלארק - ג'ון קונור / יחידת T-3000, מנהיג ההתקוממות האנושית נגד המכונות של סקיינט ששולח את קייל אחורה בזמן להגן על אמו ולהבטיח את קיומו שלו.
ג'ון הותקף בידי יחידת T-5000 אחרי שקייל נסע אחורה בזמן והפך לסייבורג היברידי ננוטכנולוגי אנושי ונראה בדיוק כמו ג'ון קונור אך מחסל זה נקרא בשם יחידת T-3000 והוא תוכנת לשרת את סקיינט/ג'ניסיס.
המחסל הזה הוא הנבל הראשי של הסרט והוא מסוגל לשנות את צורתו לכל אדם ואדם.
דאגלס סמית' - ג'ון קונור הצעיר.
ג'יי קורטני - קייל ריס, סגנו הנאמן של ג'ון ולוחם התקוממות בכיר שהקים אותה יחד עם בנו ונשלח בידי ג'ון אחורה בזמן לשנת 84' כדי להגן על שרה יחד עם המחסל הזקן.
דאיו אוקניי - דני דייסון, הנשיא של מערכות סייברדיין.
לי ביונג-הון - יחידת T-1000, מחסל המחופש לשוטר ומיוצר מסגסוגת פולימר מתכתית נוזלית, מה שמאפשר לו לשנות את ידיו לשני להבים חדים ומשוננים ולשחזר ולרפא את עצמו, הנבל המשני של הסרט.
מיכאל גלדיס - לוטננט מתיאס.
מאט סמית - אלכס, מחסל מתקדם מסוג יחידת T-5000 המגלם את סקיינט, שעובר ממספר קווי זמן בו-זמנית כדי לחדור להתקוממות ולהביס אחת ולתמיד את ג'ון בכך שהוא משנה אותו למחסל T-3000.
ג'יי קיי סימונס - הבלש אובריין, בלש משטרת לוס אנג'לס שפוגש בקייל, שרה והשומר ומשחררם לחופשי.
גרגורי אלן ויליאמס - הבלש הארדינג, בלש משטרה נוסף שחקר את השומר.
סנדרין הולט - הבלשית צ'ונג, בלשית משטרה.
בזמן ששליחות קטלנית: התעוררות היה אמור לפתוח טרילוגיה חדשה, הפקת הסרט החמישי בסדרה נתקעה בשל קשיים בירוקרטיים וכספיים.
בסופו של דבר ההפקה יצאה לדרך רק באוגוסט 2010, הסרט לא תוכנן להוות סרט המשך כי אם אתחול לסדרה וסרט המשך, אולם צצו בעיות באשר לזכויות הסרט ובפברואר 2011 סרטי יוניברסל הכריזו כי יפיקו סרט חמישי בכיכובו של ארנולד שוורצנגר, בבימויו של ג'סטין לין ובשיתוף פעולה עם כריס מורגן כתסריטאי.
חודשיים לאחר מכן צורף רוברט ו.
קורט אך שוב ההפקה נתקעה.
במאי 2011 מייגן אליסון וחברת ההפקה שלה Annapurna Pictures קיבלו את הזכויות על הזיכיון והכריזה על הפקת 2 סרטים בסדרה.
בדצמבר 2012 נחתם חוזה ודייוויד אליסון היה למפיק הראשי של הסרט.
בערך באותו הזמן גם הוכרז שם הסרט: "שליחות קטלנית: ג'נסיס".
ביוני 2013 סרטי פרמאונט הודיעו כי הסרט ייצא לאקרנים ב-26 ביוני 2015. בספטמבר 2013 אלן טיילור נשכר כבמאי הסרט ובינואר 2014 חברת ההפקה Annapurna חדלה מלממן את הסרט, כשדייוויד אליסון נותר כמפיק שותף.
ביוני 2013 ארנולד שוורצנגר לוהק שוב לתפקיד המחסל.
בדצמבר 2013 לוהק ג'ייסון קלארק לתפקיד ג'ון קונור בעוד אמיליה קלארק לוהקה לתפקיד שרה קונור.
במרץ 2014 לוהק ג'יי קורטני לתפקיד קייל ריס.
באותו החודש לוהק ג'יי קיי סימונס לתפקיד משני בסרט.
מלאכת הליהוק הושלמה במאי 2014.
צילומי הסרט החלו ב-21 באפריל 2014 בניו אורלינס והושלמו ב-6 באוגוסט אותה השנה בסן פרנסיסקו.
בספטמבר 2014 חברת פרמאונט הודיעה שהסרט הוא התחלה של טרילוגיה חדשה.
שני סרטי ההמשך תוכננו לצאת, הראשון ב-19 במאי 2017 והשני ב-29 ביוני 2018. ב-24 בפברואר 2015, ארנולד שוורצנגר אישר כי הוא יחזור לסרט ההמשך הראשון.
בינואר 2016, הודיעה חברת ההפצה "פרמאונט" כי הסירה כל סרט המשך מתוכנן מהסדרה מלוח הזמנים שלה.
זמן קצר לאחר מכן הצהיר שוורצנגר כי סרט שישי בסדרה עדיין מתוכנן, אולם לא יצאה הודעה רשמית על כך.
באוקטובר 2019 יצא לאקרנים הריבוט "שליחות קטלנית: גורל אפל", בסרט כיכבו כוכבי הסרטים הראשונים ארנולד שוורצנגר ולינדה המילטון.
את המוזיקה לסרט היה אמור להלחין כריסטוף בק, אבל לאחר מכן נודע כי המלחין לורן באלפה יכתוב וילחין את הפסקול לסרט.
שליחות קטלנית: ג'נסיס - פסקול הסרט המקורי
שליחותו של רוצח הוא ספר מאת רובין הוב, השלישי בטרילוגיית הרואים למרחק.
הוא יצא בשנת 1997 באנגלית ובשנת 1998 בעברית בהוצאת אסטרולוג.
פיץ-אביר הרואה למרחק קם לתחייה באמצעות קסם הבינה שלו, אבל עכשיו הוא יותר זאב מאשר אדם.
רק בוריך וצ'ייד יודעים שהוא שרד את העינויים במרתפים של הדר.
כל האחרים, אפילו הליצן והמלכה, חושבים שהוא מת.
לאחר שהשיב את אנושיותו, הוא מתכנן לצאת למסע נקמה אישי במטרה להרוג את הדר, אבל לפני שהוא יוצא הוא מותקף על ידי קבוצה של מרוקנים.
אחד מהם גונב מפיץ את החולצה שלו עם הסמל של הרואים למרחק, דבר שהוא מגלה רק לאחר זמן מה.
בוריך, לאחר שמצא את השרידים של המרוקן עם החולצה של פיץ, חושב שפיץ נהרג.
לכן הוא מחליט לשמור על האדם החשוב ביותר לפיץ, המאהבת שלו וכמעט אשתו, מולי.
פיץ נכשל בניסיונו להתנקש בהדר וכמעט מת בניסיון.
אמת מסייע לו בבריחתו, ותוך כדי מטביע במוחו את הפקודה "בוא אליי".
בחוסר יכולת לסרב, פיץ מתחיל מיד ללכת לממלכת ההרים, בעקבות הנתיב שאמת לקח במסעו.
במהלך המסע, הקשר שלו עם עיני לילה, החיה איתה הוא קשור בבינה, מעמיק ומשנה את שניהם והם מוצאים שהם הופכים דומים יותר ויותר זה לזה.
עיני לילה מתחיל לחשוב בצורה מופשטת ולתכנן תוכניות, ופיץ מתחיל לחשוב כמו זאב- חיים ללא מחשבה קדימה עם חשיבות גבוהה ל"להקה".
לאורך הדרך פיץ ועיני לילה פוגשים זמרת בשם זמיר.
זמיר מזהה את פיץ ומתעקשת לנסוע עמו, בטענה שהיא רוצה להיות עדה לאירועים גדולים כך שתוכל לכתוב עליהם שירים.
הם פוגשים גם אישה זקנה בשם קאטל, שנוסעת לממלכת ההרים כדי להיפגש עם הנביא הלבן.
במהלך המסע פיץ מותקף על ידי החיילים של הדר.
הוא מגיע לממלכת ההרים על סף מוות, אך ניצל בידי הליצן - הנביא הלבן אותו קאטל חיפשה.
הליצן שמח שפיץ בחיים וחושב שהם עדיין יכולים למנוע את העתיד האפל אותו חזה.
פיץ, קטריקן, הליצן וזמיר יוצאים למסע למציאת אמת, וקטאל עוקבת אחריהם עד שהם מסכימים לצרף אותה למשלחת.
במסעם הם נתקלים בגן מלא דרקוני אבן אשר פיץ יכול לחוש בעזרת ה"בינה", מה שמוביל אותו למסקנה שדרקוני האבן חיים.
בסופו של דבר האמת מתגלה: דרקוני האבן נחצבו מאבן הזיכרון השחורה ושאבו לתוכם את כל זיכרונותיהם ורגשותיהם של המגלפים.
אמת בילה זמן רב בגילוף דרקון אבן, אך גילה שגם אם ייתן את כל כולו לדרקון, כולל המעט שהשאיר אצלו, זה לא יהיה מספיק כדי להחיות אותו כדי שילחם בשודדי הספינות האדומות.
קאטל מגלה לחבורה שהיא החבר האחרון ממשושה- צוות של מיומנים באומנות- לשעבר.
היא משלימה עם עברה ומחליטה לעזור לאמת להשלים את הדרקון.
הם נותנים לדרקון את כל רגשותיהם וזיכרונותיהם, ולבסוף גם את חייהם, ומעירים את הדרקון.
הליצן מגלף דרקון אחר, ומעיר אותו, ופיץ מגלה את הדרך להערת הדרקונים הישנים האחרים, והדרקון שיצר אמת מוביל אותם למתקפה.
שודדי הים מוברחים משש הדוכסיות בהצלחה.
זמן מה לאחר מכן קטריקן נכנסת להריון מהנסיך אמת.
באמצעות סדרה של חזיונות אומנות במהלך הספר פיץ מגלה שבוריך חושב אותו למת, ושהוא מצא את מולי ודאג לה.
מולי נמצאת בהריון עם בתו של פיץ, יולדת אותה ונותנת לה את השם סרפד.
פיץ רוצה ללכת אליה, אבל הוא לא מסוגל להתגבר על פקודת האומנות שאמת החדיר לו.
בוריך ומולי מתחתנים ושמחים זה בזה, כך שבסוף הספר פיץ לא מסוגל להביא את עצמו לפלוש לחייהם ומאפשר להם להאמין שהוא מת.
לאחר הקרב להצלת טירת צבי, ידידו הטוב הליצן - הנביא הלבן של הדור ההוא - עף רחוק על גביו של דרקון אבן, כך שבסופו של הספר פיץ מאבד את כל חבריו למעט עיני לילה, הזאב אליו הוא קשור ב"בינה".
הסיפור של פיץ ממשיך בספר שליחותו של ליצן.
סיפורו של הליצן ממשיך, תחת מסווה שונה, בטרילוגיית סוחרי הספינות החיות, טרילוגיה המתרחשת בין הסוף של טרילוגיית הרואים למרחק לבין תחילת טרילוגיית האיש הזהוב.
שליחות קטלנית הוא שמו של זיכיון מדע בדיוני אמריקאי שנוצר על ידי ג'יימס קמרון וגייל אן הרד.
הזיכיון כולל סדרה של סרטים, קומיקס, רומנים, ומדיה נוספת שמתמקדת בעיקר במלחמה פוסט-אפוקליפטית בין ישות על ממוחשבת המבוססת על בינה מלאכותית אשר מכונה סקיינט, לבין בני האדם המעטים ששרדו את המלחמה אשר מונהגים על ידי ג'ון קונור.
סקיינט נלחמת בבני האדם באמצעות ארסנל עצום של סייבורגים אשר מכונים "מחסלים".
דגם בולט של המחסלים בכל הסרטים בזיכיון הוא דגם הסייבורגים T-800 (דגם 101) שגולם על ידי ארנולד שוורצנגר מהסרט הראשון ועד לסרט השישי בזיכיון.
מסע בזמן הוא אלמנט בולט בכל הסרטים בזיכיון, כאשר בחלק ניכר מהסרטים הן בני אדם והן "מחסלים" נשלחים בחזרה בזמן על מנת לשנות את העבר ובאופן זה לגרום לשינויים בעתיד.
הזיכיון התחיל בשנת 1984 כאשר יצא לאקרנים הסרט "שליחות קטלנית" אשר נכתב ובוים על ידי ג'יימס קמרון.
בשנת 1991 יצא לאקרנים סרט ההמשך "שליחות קטלנית 2: יום הדין".
שני הסרטים זכו להצלחה מסחרית ניכרת והיו הסרטים בזיכיון שזכו להצלחה הרבה ביותר בקרב המבקרים.
הסרטים הבאים בזיכיון, אשר רובם הופקו ללא מעורבותו של ג'יימס קמרון, היו פחות פופולרים בקרב צופי הקולנוע ולא זכו לאותה ההצלחה בקרב המבקרים.
"שליחות קטלנית 3: עלייתן של המכונות" שיצא לאקרנים ב-2003, ולאחר מכן "שליחות קטלנית: התעוררות" שיצא לאקרנים ב-2009. "שליחות קטלנית: התעוררות" יצא למעשה כחלק מטרילוגיה חדשה, אשר המשך ההפקה של הסרטים שלה בוטל לבסוף.
קמרון לקח חלק בהפקת הסרט "שליחות קטלנית: ג'נסיס" כיועץ.
הסרט, אשר יצא לאקרנים ב-2015 אשר היה אתחול לזיכיון אשר הסתעף מציר הזמן של הסרט המקורי.
לקמרון היה תפקיד גדול יותר כמפיק של הסרט "שליחות קטלנית: גורל אפל" משנת 2019 אשר היה סרט המשך ישיר ל"שליחות קטלנית 2" שעלילתו התעלמה מקיומם של שלושת הסרטים הקודמים בזיכיון.
בנוסף, הן "שליחות קטלנית: ג'נסיס" והן "שליחות קטלנית: גורל אפל" נוצרו כסרטים הראשונים בטרילוגיות סרטים נפרדות, אך לבסוף בשני המקרים הוחלט לא להפוך אותן לטרילוגיות סרטים משום שהם הפכו לכישלונות קופותיים.
הסדרה שודרה במקור בין השנים 2008 ל-2009. גם העלילה של סדרת הטלוויזיה הייתה המשך ישיר לעלילת שליחות קטלנית 2 והתרחשה בציר זמן חלופי שהתעלם מהסרט השלישי בזיכיון ומכל האירועים שיתרחשו בסרטים הבאים בזיכיון.
באוגוסט 2024 עלתה לשידור סדרת האנימה "שליחות קטלנית: ההתחלה".
בנוסף, לאורך השנים נוצרו במסגרת הזיכיון גם חוברות קומיקס, ומשחקי וידאו רבים.
נכון לפברואר 2010, הגיעו רווחי הזיכיון לסכום של כ-3 מיליארד דולר.
עלילה כללית של התכנים בזיכיון
עלילת הסרטים וסדרות הטלוויזיה בזיכיון מתמקדת במאבק בין בני האנוש שכמעט ונכחדו לבין ישות על ממוחשבת המבוססת על בינה מלאכותית אשר מכונה סקיינט.
סקיינט פותחה במקור על ידי חברת סייברדיין האמריקנית.
באוגוסט 1997 סקיינט החלה לפתח מודעות עצמית והגיעה למסקנה שהאנושות כולה מהווה איום על קיומה.
בעקבות כך סקיינט מגבשת תוכנית לחיסול באופן שיטתי של כל האנושות.
המערכת משגרת את כל ארסנל הנשק הגרעיני של ארצות הברית לעבר ברית המועצות וגורמת למלחמה גרעינית כוללת שגורמת בסופו של דבר למותם של מעל לשלושה מיליארד בני אדם בכל רחבי העולם - מעל למחצית מאוכלוסיית העולם.
השרידים של המלחמה הגרעינית ניצודו על ידי צבא הסייבורגים של סקיינט.
בהמשך הן המכונות והן המורדים משתמשים בטכנולוגיית מסע בזמן על מנת לנסות לשנות אירועים בעבר שיצליחו להכריע את תוצאות המלחמה בין המכונות לאנושות בעתיד.
לפני הפקת הסרט הראשון בזיכיון ג'יימס קמרון מכר את הזכויות על הזיכיון תמורת דולר אחד בלבד לגייל אן הרד, אשר תהפוך לאשתו לעתיד ותפיק את הסרט הראשון בזיכיון, כאשר הדבר נעשה בתנאי היחיד שג'יימס קמרון יהיה הבמאי של אותו הסרט.
בהמשך חברת ההפקה הבריטית-אמריקנית Hemdale Film Corporation רכשה מגייל אן הרד 50% מהזכויות על הזיכיון, ואותה החברה החזיקה בזכויות הללו עד שנת 1990 כאשר היא מכרה את אותן הזכויות לחברת Carolco Pictures שהוקמה על ידי אנדרו ואז'נה ומאריו קאסר.
חברת Carolco Pictures הפיקה בשנת 1991 את הסרט "שליחות קטלנית 2".
על אף ההצלחה הגדולה של הסרט חברת Carolco Pictures פשטה את הרגל ב-1995 ובעקבות כך הזכויות על כל הסרטי של Carolco Pictures נרכשו על ידי חברת StudioCanal , שמחזיקה בבעלותה את הזכויות על זיכיון שליחות קטלנית עד היום.
עם זאת, הזכויות על הפקת הסרטים העתידיים של שליחות קטלנית הועמדו בסופו של דבר למכירה פומבית והדבר עורר עניין מחודש מצד ג'יימס קמרון אשר שקל ברצינות ליצור את הסרט השלישי בזיכיון.
למרות שהרד התנגדה בתחילה למכירה, היא החליטה לבסוף לבצע את המכירה לאחר שקמרון הצהיר שהוא לא מעוניין יותר לביים את הסרטים העתידיים של הזיכיון משום שאנדרו ואז'נה ומאריו קאסר הצליחו להשיג את הזכויות על הזיכיון.
בעקבות כך הזכויות על הזיכיון שוב הועמדו למכירה.
בשנת 2010 הזכויות על הזיכיון נמכרו תמורת 29.5 מיליון דולר לקרן הגידור Pacificor אשר הייתה הנושה הגדול ביותר של חברת The Halcyon Company.
בשנת 2012 מפיקת הקולנוע מייגן אליסון רכשה את הזכויות על הזיכיון דרך חברת המדיה Annapurna Pictures תמורת פחות מ-20 מיליון דולר.
אחיה של מייגן, דייוויד אליסון, היה בהמשך שותף להפקת הסרט "שליחות קטלנית: ג'נסיס" שיצא לאקרנים בשנת 2015. בשנת 2019 קמרון לקחת חלק בהפקת הסרט "שליחות קטלנית: גורל אפל" יחד עם דייוויד אליסון.
גויר, ג'סטין רודס, ג'וש פרידמן ובילי ריי סיפור: ג'ון ברנקטו, מייקל פריס, טדי סרפיאן סיפור: ג'יימס קמרון, טים מילר ודייוויד אליסון מלחין בראד פידל מרקו בלטראמי דני אלפמן לורן באלף צילום אדם גרינברג דון ברג'ס שיין הרבלאט קרמר מורגנטאו עריכה מארק גולדבלאט קונראד באףמארק גולדבלאטריצ'רד ה.
האריס ניקולס דה טות'נילסן טראוויס קונראד באף רוג'ר ברטון חברות הפקה Hemdale
בשנים 2008–2009 שידרה רשת פוקס סדרת טלוויזיה בשם "שליחות קטלנית: יומני שרה קונור" (ששווקה בישראל גם כ"טרמינייטור") עם לנה הידי כשרה קונור ותומאס דקר כג'ון קונור.
הסדרה, שנוצרה על ידי ג'וש פרידמן, מתמקדת בשרה וג'ון אחרי אירועי "שליחות קטלנית 2", בעודם מנסים לחיות מתחת לרדאר לאחר הפיצוץ שאירע בסייברדין.
המפיק ג'יימס מידלטון אמר שהסדרה קשורה לסרט "שליחות קטלנית: התעוררות".
ב-29 באוגוסט 2024 עלתה לשידור בנטפליקס סדרת האנימה "שליחות קטלנית: ההתחלה".
הסדרה, אשר בת שמונה פרקים, נוצרה במסגרת הפקה משותפת בין החברות Skydance ו-Production I.G.
בניגוד לכל יתר התכנים בזיכיון העלילה של סדרה זו מתרחשת ביפן ולא עוסקת בכלל בשרה קונור או בג'ון קונור, ובמקום זאת מתמקדת בדמויות חדשות.
ב-18 במאי 2009, Machinima הוציאה לאור את הסדרה "שליחות קטלנית: התעוררות", סדרת אנימציה המגוללת אירועים שהתרחשו לאחר הסרט "שליחות קטלנית 3: עלייתן של המכונות" ולפני "שליחות קטלנית: התעוררות".
הסדרה הייתה סדרת רשת בת שישה פרקים.
בסדרה מסופר אודות בלייר ויליאמס ומתרחשת שלוש עשרה שנים לאחר אירועי יום הדין.
בלייזר היא לוחמת במחתרת נגד המכונות במרכז העיר לוס אנג'לס, תוך מעקב אחר האקר בשם לאז הווארד ומנסה לשכנע אותו להצטרף לצדד ההתנגדות.
הסדרה נוצרה באמצעות שימוש באמצעים ממוחשבים ואנימטיביים.
היא יצאה לאור ב-DVD ב-3 בנובמבר 2009.
שליחות קטלנית: גורל אפל הוא סרט אמריקאי מסוגת מדע בדיוני ופעולה בבימויו של טים מילר על פי תסריט שנכתב על ידי בילי ריי, דייוויד ס.
גויר, ג'סטין רודס וג'וש פרידמן.
סיפור הסרט מבוסס על רעיון של מילר ויוצר הזיכיון ג'יימס קמרון, בשיתוף עם דייוויד אליסון, כששני האחרונים גם משמשים מפיקים.
זהו החלק השישי בזיכיון באותו שם ומשמש המשך ישיר לסרטים "שליחות קטלנית" ו"שליחות קטלנית 2: יום הדין", תוך התעלמות מהסרטים העוקבים וסדרת הטלוויזיה "שליחות קטלנית: יומני שרה קונור" שהתרחשו על ציר זמן חלופי.
בסרט מככבים ארנולד שוורצנגר, לינדה המילטון, דייגו בונטה, נטליה רייס, גבריאל לונה ומקנזי דייוויס והוא מופץ על ידי סרטי פרמאונט בארצות הברית ועל ידי פוקס המאה ה-20 בשאר העולם.
עלילת הסרט מתרחשת 25 שנה לאחר אירועי שליחות קטלנית 2, המכונות שולחות מחסלת מתקדמת שעוצבה בשם Rev-9, חזרה לשנת 2020 על מנת לחסל את דני רמוס, שגורלו קשור לעתיד.
המחתרת שולחת את גרייס, חיילת שמשימתה להגן על דני, אליהם מצטרפת גם שרה קונור והמחסל המזדקן T-800.
צילומי הסרט נערכו מיוני עד נובמבר 2018 בהונגריה, ספרד ובארצות הברית.
החל מ-1 בנובמבר 2019 הופץ הסרט לקולנועים, באמריקה הצפונית על ידי Paramount Pictures, ובשאר העולם על ידי פוקס המאה ה-20.
הסרט זכה לביקורות מעורבות מהמבקרים שציפו מהסרט להתעלות מעל לסרטי ההמשך הקודמים שנעשו מאז 2003, אף ששיבחו את משחקם של השחקנים וסצנות הפעולה אך ביקרו את העלילה הממוחזרת.
הסרט גם ספג כישלון קופתי נחרץ לאחר שהרוויח 235 מיליון דולר בלבד אל מול תקציב הפקה של 196 מיליון דולר.
בשנת 1998, שלוש שנים לאחר שנמנע האיום של סקיינט, שרה וג'ון קונור חיים בשלווה בליווינגסטון, גואטמלה כאשר הם מותקפים על ידי מחסל T-800, שנשלח אחורה בזמן על ידי סקיינט לפני השמדתה.
המחסל רוצח את ג'ון לפני שהוא נעלם.
22 שנים לאחר מכן, מחסל מתקדם בשם Rev-9 נשלח אחורה בזמן למקסיקו סיטי להרוג את דניאלה "דני" רמוס, כאשר חיילת משופרת טכנולוגית בשם גרייס נשלחת להגן עליה.
ה-Rev-9, מחופש לאביה, מסתנן למפעל ההרכבה בו עובדים דני ואחיה דייגו, אך מופרע על ידי גרייס, הנמלטת עם האחים.
ה-Rev-9, שחושף את יכולתו להתפצל בתוך השלד הקיברנטי שלו ובחיצוניות המתכת הנוזלית המעצבת, רודף אחריהם והורג את דייגו.
עם זאת, שרה מגיעה ומשביתה את המחסל באופן זמני עם חומרי נפץ שהיא משליכה לעברו.
דני, גרייס ושרה נמלטות למלונית כדי שגרייס תוכל להתאושש.
שרה מגלה שמצאה אותם מכיוון שבשנים שחלפו מאז מותו של ג'ון, היא קיבלה הודעות מוצפנות המפרטות את מיקומיהם של מסופי הגעה של מבקרים מהעתיד.
כל אחד מסתיים ב"עבור ג'ון".
גרייס מציינת שלא סקיינט ולא ג'ון קיימים בציר הזמן שלה.
במקום זאת, האנושות מאוימת על ידי בינה מלאכותית שנקרא לגיון, המיועד ללוחמת רשת שפותח על ידי הכוחות המזוינים של ארצות הברית.
הלגיון השתלט על שרתים ברחבי העולם, ובייאוש, האנושות ניסתה לנטרל אותו באמצעות נשק גרעיני והתוצאה הייתה שואה גרעינית והבינה המלאכותית יצרה רשת מכונות עולמית לחיסול הניצולים האנושיים.
גרייס מתחקה אחר ההודעות של שרה אל העיר לארדו, טקסס.
בקושי מתחמקים מ-Rev-9 והרשויות, הם מגיעים למקור שלהם, שם הם מגלים את אותו T-800 שרצח את ג'ון.
לאחר שמילא את משימתו וכאשר סקיינט כבר לא קיימת, T-800 נותר ללא מטרה ובאמצעות למידה פיתח מודעות עצמית.
באותה תקופה הוא למד מהאנושות ובנה מצפון, אימץ את השם "קארל" ואימץ משפחה אנושית.
לאחר שנודע כיצד פעולותיו השפיעו על שרה והצליחו לגלות עקירות זמניות, החליט קארל להזהיר אותה מהם כדי לתת לעצמו מטרה.
קארל מציע להצטרף אליהם נגד Rev-9 והם נערכים להכנות להשמדתו.
שרה מסכימה בהתחלה לעבוד יחד למען דני.
בציפייה לבואו של Rev-9, קארל נפרד ממשפחתו ואומר להם לברוח.
הקבוצה מעניקה לדני אימוני נשק טקטיים ומתכננת כיצד לארוב ל-Rev-9.
כדי לעשות זאת, הם מבקשים לקבל פעימה אלקטרומגנטית בכיתה צבאית ממכרה של שרה.
Rev-9 מגיע אליהם ומאלץ אותם לגנוב C-5 גלקסי כדי להימלט, אף על פי שהפעימה האלקטרומגנטית נהרסת בקרב יריות.
במהלך הטיסה, מספרת גרייס לדני שבעתיד היא הופכת להיות המייסדת והמפקדת של המחתרת, אחרי שהצילה אותה.
שרה וקארל מבינים שהם נטו לפגוש את גרייס ודני.
ה-Rev-9 עולה על המטוס שלהם באמצעות Extender KC-10 ומכניע את קארל באופן זמני, מכריח את גרייס, שרה ודני לקפוץ מהמטוס לנהר ליד תחנת כוח הידרואלקטרית, כשקארל וה-Rev-9 בעקבותיהן.
כשהן מכוסות, הקבוצה מתחפרת בפנים.
בקרב שלאחר מכן, קארל וגרייס דוחפים את ה-Rev-9 לתוך הטורבינה המסתובבת וגורמים לפיצוץ הפוגע אנושות בשני המחסלים ופוצע אנושות את גרייס.
לאחר מכן, השלד הפגוע של Rev-9 פוצע את שרה ומאלץ את דני להתעמת עם זה בעצמה.
גרייס גוססת ואומרת לדני להשתמש במקור הכוח שלה כדי להשמיד את Rev-9. דני מנסה להילחם ב-Rev-9, אך הוא משתלט במהירות.
קארל מופעל מחדש ומרסן את ה-Rev-9 ובכך מאפשר לדני לדקור אותו עם מקור הכוח של גרייס.
קארל גורר את עצמו ואת Rev-9 מעל מדף ואומר לשרה "עבור ג'ון", ממש לפני שגרעין הכוח שורף את שניהם.
זמן מה אחר כך, דני ושרה משגיחות על גרייס בת העשר בפארק עם משפחתה.
לאחר מכן שרה אומרת לדני שהיא צריכה להתכונן, כאשר גרייס צופה בהן בזמן שהשתיים מתרחקות.
שם השחקן/יתשם הדמותאודות הדמותהערות מחסל מדגם T-800 ברט אזאר משמש ככפיל גוף עבור המחסל בצעירותו.
לינדה המילטון שרה קונור נטליה רייס דני ראמוס דיאגו בונטה דיאגו ראמוס אחיה של דני גבריאל לונה מקנזי דייוויס גרייס אדוארד פרלונג / ג'וד קולי / ארון קוניץ ג'ון קונור קולי משמש ככפיל גוף, ועליו הושתלו פניו של פרלונג משנות ה-90 באמצעות טכנולוגיית CGI.
את קולו של ג'ון מספק קוניץ.אנריקה ארקהויסנטה
ביוני 2018 החלו צילומי הסרט בספרד ובארצות הברית.
שליחות יד הוא דין בדיני השומרים, הקובע כי שומר חינם ושומר שכר שהגביהו את החפץ עליו הם שומרים, על מנת להשתמש בו.
מתחייבים השומרים במקרי אונס אף אם לא השתמשו בחפץ.
בתלמוד בבלי נחלקו האמוראים רב ולוי האם מתחייבים על שליחות כבר מעת ההגבהה כשמטרת לחסר או שמתחייבים רק בשעת החיסרון בפועל.
להלכה שליחות יד צריכה חיסרון אך החיוב הוא כבר מזמן הגבהת הפיקדון בשביל לחסרו.
נחלקו תנאים בשאלה, מה דינו של שומר שנטל את הפיקדון כדי להשתמש בו ולאחר מכן נמלך והחזירו למקומו: רבי ישמעאל סובר, שכיון שהשומר החזירו למקומו עוד לפני שהשתמש בו, חזר השומר לדינו ואינו מתחייב באונסים.
לעומתו סובר רבי עקיבא, כי כל עוד לא הודיע השומר לבעל הפיקדון על כך, הריהו חייב באחריותו לדעתו, מרגע שהשומר שלח יד בפיקדון דינו כגזלן ולא כשומר.
מחלוקת דומה קיימת בכל גנב שרוצה להחזיר את החפץ הגנוב לבעלים.
האם חייב לעדכן את הבעלים או לא.
להלכה נפסק בשולחן ערוך שאינו יכול להיפטר אלא על ידי החזרה לבעלים, או על ידי החזרה לרשותו של הבעלים אם מעדכן את הבעלים.
שומר שחשב לשלוח יד בפיקדון, כגון שאמר בפני עדים שישלח בו יד, נחלקו בית שמאי ובית הלל בדינו: לדעת בית שמאי, הריהו מתחייב באונסים כאילו כבר שלח בו יד.
זאת למדים הם ממה שנאמר: "על כל דבר פשע" - כבר משעה שדיבר לשלוח בו יד, הריהו פושע.
לעומתם סוברים בית הלל, כי אינו מתחייב באונסים עד אשר ישלח בו יד בפועל, שכן מקרא מלא אומר: "אם לא שלח ידו במלאכת רעהו".
להלכה, פוסק השולחן ערוך שאין מתחייבים במחשבה לשלוח יד אפילו אם יש עדים על כך.
שליח למזרח הוא סרט פעולה סובייטי משנת 1991, בבימויו של אלכסנדר בסאטי ומוראט דזוסויטה.
תלמידי בית היתומים לשעבר עלו במדרון החלקלק של חיי עבריין.
אחד מהם נפטר באופן טרגי, והשני נפל לידי רשויות החוק.
מתברר שהחבר'ה הפכו לקורבנות של הונאה גדולה ו"חיילים" רגילים במשחק המסוכן של מישהו אחר.
הניצול מחליט לנקום על חברו.
שליחות סודית בליסבון הוא סרט ריגול אמריקאי משנת 1966 בבימויו של רולנד נים, עם ג'יימס גארנר, מלינה מרקורי, אנתוני פרנציוזה וסנדרה די בתפקידים הראשיים.
התסריט מבוסס על הרומן ""Diamonds for Danger" של דייוויד קלרק.
המוזיקה נכתבה על ידי ברט קמפפרט .
לשיר הנושא חוברו מילים והוא הפך לאחד מלהטיו הגדולים של פרנק סינטרה בשם "זרים בלילה" ("Strangers in the Night").
כמות גדולה של יהלומים תעשייתיים נעלמת בליסבון.
ויליאם בדוס (ג'יימס גארנר) נשלח על ידי בנק בניו יורק למטרות עסקים ונחשד שהוא קשור לעניין על ידי נציג שגרירות בריטניה האטון ג'ונס (רוברט קוט).
סוכנים ממדינות שונות מנסים להיתחקות אחרי היהלומים ולפני שהוא נכנס למכונית היא מתפוצצת.
הסוכן שחשוד בגניבת היהלומים נרצח ובדוס נוכח בהלוויה כשהסוכנים נועצים בו עיניים ובהם חברתו של הנרצח, אורורה סלסט (מלינה מרקורי).
הוא נפגש עם השגריר סר הנטלי (ססיל פרקר) שגם הוא חושד בו כקשור ליהלומים.
אדם נוסף המחפש את היהלומים הוא סטיב אנטוניו (אנתוני פרנציוזה), אזרח אמריקאי המציג עצמו לפני בדוס כמבריח פורטוגזי, אליו מתלווה חברתו מארצות הברית, אמי פרנקלין (סנדרה די).
מתחיל רומן אהבה בין בדוס לאורורה שמגלה לו פרטים על בן זוגה המאפיונר ועל רציחתו.
כעת מתחיל מרדף של כל הסוכנים אחרי שני הזוגות שכולל מרדפים וחיסול רוב הרודפים.
לבסוף מגיעים שני הזוגות ליאכטה של ד"ר מתיסוון (רולנד קאלבר) שמגלה להם שהוא המתכנן של היעלמות היהלומים ומתכונן לחסל אותם.
בתא ביאכטה יש הרבה בקבוקי משקאות אלכוהוליים והם מכינים מהם בקבוקי מולוטוב, מציתים אש ביאכטה ומשמר החופים ממהר לכבות את השריפה ולשחרר אותם.
הם חוזרים לשגרירות ואורורה נזכרת שבן זוגה שוחח עם מישהו בשגרירות והזכיר את המילה אזליאה.
היא רואה עציץ גדול של אזליה ובדוס מנפץ אותו והיהלומים נשפכים על הרצפה, התעלומה נפתרה.
בדוס עומד להיפרד מאורורה בשדה התעופה את היא גונבת את דרכונו וקורעת אותו.
בדוס מבין ומחייך, מחליט להישאר וצועד לעומתה.
שם השחקן/יתשם הדמותהערותג'יימס גארנרויליאם בדוסחוקר פרטימלינה מרקוריאורורה סלסטאנתוני פרנציוזהסטיב אנתוניומבריחסנדרה דיאמילי פרנקליןססיל פרקרסר הנטלי פריירשגריר בריטניהרוברט קוטהאטון-ג'ונסרולנד קאלברד"ר מתיסוןאן פירבנקמיס נולןמזכירת השגריר
שליח השם הוא מלאך או אדם שנשלח על ידי הקב"ה, במסגרת השגחתו על העולם, לשם העברת מסר לבני האדם או לשם פעולה ממשית, לשם גאולה, ענישה ועוד.
בהגדה של פסח ובמדרש ספרי מופיע מדרש על פסוק מ:
מדרש זה, המדגיש שבמכת בכורות פעל הקב"ה בעצמו ולא על ידי שליח, מרמז שבמשימות אחרות משתמש הקב"ה בשליח.
מדוע במכת בכורות נמנע הקב"ה מלהשתמש בשליח?
ספר "ברית שלום" מסביר זאת באמצעות מושג הצמצום: שליח לא יוכל לצמצם (כלומר לדייק) במקרה שתאומים זכרים יצאו יחדיו לאוויר העולם.
בתנ"ך הנביא הוא שליח השם, המביא את דבר השם לעם, ולעיתים מבצע משימות שהטיל עליו הקב"ה.
התנ"ך מספר על מקרים שבהם נביאים הוכיחו את אמיתות שליחותם באמצעות אות או מופת פלאי.
לדוגמה: משה קיבל מהאל שלושה אותות פלאיים כדי לגרום לבני ישראל להאמין בו אליהו הוריד אש מהשמיים על חיילי המלך אחזיהו; ישעיהו הסיג את צל השמש לאחור.
הרמב"ם כתב: "כל נביא שיעמוד לנו ויאמר שה' שלחו אינו צריך לעשות אות כאחד מאותות משה רבנו או כאותות אליהו ואלישע שיש בהם שינוי מנהגו של עולם, אלא האות שלו שיאמר דברים העתידים להיות בעולם ויאמנו דבריו".
רלב"ג בפירושו לפסוק מספר משלי מציג את גבולות המלך כשליח השם:
המשיח או משיח בן דוד הוא דמות מרכזית ביהדות, אמונה שבאחרית הימים יופיע אדם כשליחו של אלוהים ויביא גאולה לעם ישראל, יילחם עם עמים רבים שונאי ישראל ויכניעם, וכך יהפוך את העולם לעולם טוב ומתוקן, יביא שלמות בתורה ובמצוות ושלום עולמי.
הרבי מלובאביץ' ציין שכל יהודי, בכל מקום, "הוא שליח של הקב"ה ששלחו למקום זה לעשות רצונו, הוא צריך לעשות מביתו וסביבתו ארץ ישראל!"
באגדה פועלים גם בעלי חיים כשליחיו של הקב"ה.
דוגמה לכך היא האגדה בדבר דוד והצרעה והעכביש, המופיעה במדרש אלפא ביתא דבן סירא, ובה נשלחו עכביש וצרעה להציל את דוד במנוסתו משאול.
תרגום יונתן בן עוזיאל מבהיר שמדובר בשליחי השם, בכותבו "אצלי קדם אלהא תקיפא די פקד לעכוביתא" (בתרגום מארמית: אתפלל לפני האל החזק שציווה לעכביש).
שליחות קטלנית: ההתחלה היא סדרת פעולה–אנימה–מדע בדיוני שפותחה על ידי מאטסון טומלין ומתרחשת ביקום של זיכיון שליחות קטלנית.
הסדרה בת שמונת הפרקים הופקה עבור נטפליקס על ידי אולפני ההנפשה Production IG ו-Skydance Television.
הסדרה החלה להיות זמינה לצפייה בנטפליקס ב-29 באוגוסט 2024.
במהלך שנות ה-90 של המאה ה-20 ביפן המדען מלקולם לי מפתח מערכת בינה מלאכותית חדשה שאמורה להתחרות בסקיינט.
לקראת "יום הדין" ב-1997, לי ושלושת ילדיו נרדפים על ידי רובוט מתנקש אימתני, וחיילת מסתורית שנשלחה אל העבר משנת 2022 על מנת להגן על מלקולם וילדיו.
המחסל (מדובב על ידי טימותי אוליפנט) – סייבורג שנשלח חזרה בזמן לשנת 1997 במטרה לחסל את מלקולם לי.
מלקולם לי (מדובב על ידי אנדרה הולנד) – מדען שפיתח בינה מלאכותית חדשה שמתחרה בסקיינט.
איקו (מדובבת על ידי סוניה מיזונו) – חיילת שנשלחת אל העבר משנת 2022 במטרה להגן על מלקולם וילדיו מפני המחסל ולוודא שמערכת הבינה המלאכותית של מלקולם, "קוקורו", לא תופעל.
קוקורו (מדובבת על ידי רוזריו דוסון) – מערכת הבינה המלאכותית שפותחה על ידי מלקולם לי.
הנביאה (מדובבת על ידי אן דאוד) – המנהיגה הרוחנית של המורדים.
בביקורת שנכתבה באתר "Tvbee" על ידי לירן יושעי, הסדרה תוארה כגרסת אנימה רעננה לזיכיון "שליחות קטלנית" שדעך עם השנים.
אף על פי שהסדרה אינה מושלמת, היא מצליחה להעניק פרשנות חדשה ומעניינת לסיפור המוכר, תוך שהיא משלבת אלמנטים ויזואליים מוצלחים ואווירת מדע בדיוני עם השפעות יפניות.
הביקורת מציינת שהקצב והטיפול בדמויות אינם אידיאליים, אך חובבי אנימה ימצאו בה עניין.
הסדרה מציגה אלימות גרפית מתונה וסצנות אקשן חביבות, והיא מהווה שיפור עבור המותג הוותיק, אם כי לאו דווקא תחילת רנסאנס אמיתי.
שנהפרסקטגוריהעבורתוצאהמקור2024פרס המוזיקה במדיה של הוליוודפרטיטורה מקורית – סדרת טלוויזיה/מיני-סדרה (שפה זרה)מישל בירסקי וקווין הנתורן
שליט, במשחקי קלפים שמבוססים על לקיחות כמו למשל ברידג', דוראק וויסט ומשחקים רבים אחרים.
הוא אחת מארבע צורות הקלפים שנבחרת כעדיפה על יתר הצורות באותו משחק.
אלה הם הקלפים (בדרך כלל כל הקלפים בסדרה מסוימת), שנחשבים לחזקים יותר מאשר קלפים שאינם מסדרת השליט, ושגוברים עליהם בלקיחה, אלא אם כן שליט גבוה יותר מונח על השולחן כחלק מהלקיחה.
ברוב המשחקים הללו, אי אפשר לשחק קלף שליט אם יש בידך קלף מהסדרה הנדרשת ללקיחה; בעוד שבמשחקים בודדים דווקא ניתן לעשות זאת.
התוצאה היא שמי שהניח את קלף השליט ככל הנראה יזכה בלקיחה שהתחילה מקלף שאינו מסדרת השליט.
במשחקים מסוימים הנחת שליט נקראת חיתוך.
באסטרולוגיה ישנה אסוציאציה בין גרמי השמיים של מערכת השמש לבין המזלות, על בסיס ההקשר של כל גרם לרעיון של מזל מסוים.
אותו גרם נקרא השליט של המזל הנתון, בו הוא נחשב במיקומו החזק ביותר.
גרם נחשב ל"מואצל" כשהוא ממוקם במזל עליו הוא שולט.
זהו החזק ביותר מבין חמש האצילויות המהותיות באסטרולוגיה.
על אף שרוב האסטרולוגים משתמשים בשליטים המובאים כאן, אסטרולוגים קלאסיים אינם משתמשים בכוכבים החיצוניים של מערכת השמש, היות שאלו הוספו ללקסיקון האסטרולוגי רק בזמנים המודרניים.
במקום זאת, הם עושים שימוש בשליטים הקדומים של האסטרולוגיה המסורתית.
בנוסף, ישנם רבים המשתמשים בשליט המסורתי כשליט משני.
רשימת שליטי ולאכיה עד האיחוד עם נסיכות מולדובה
ליטובוי (שליט החלק המערבי של נחל אולט) 1247-1277 Litovoi
סנסלב (שליט החלק המערבי של נהר ארג'ש) 1247 - Seneslau
בסאראב הראשון 1310–1352 Basarab I
ניקולאיה אלכסנדרו 1352–1364 Nicolae Alexandru
ולדיסלב הראשון (ולאיקו) 1364–1377 Vladislav I
מיכאיל הראשון, שליט ולאכיה 1418–1420 Mihail I
אלכסנדרו אלדיה, אלכסנדרו הראשון 1431–1436 Alexandru I Aldea
ולאד דראקול, ולאד השני 1436–1442 Vlad (al II-lea) Dracul
ולאד דראקול 1443–1447 Vlad Dracul
ולאד המשפד, ולאד השלישי, דראקוליה 1448 Vlad (al III-lea) Ţepeş
בסאראב הזקן לאיוטה (בסאראב השלישי) 1473 Basarab cel Bătrân Laiotă
ראדו היפה 1473, ראדו ששלישי 1474 Radu cel Frumos
ראדו היפה, ראדו השלישי 1474 Radu cel Frumos
ראדו היפה, ראדו השלישי 1474–1475 Radu cel Frumos
ולאד המשפד, ולאד השלישי, דראקוליה 1476 Vlad Ţepeş
מירצ'ה, (בן של ולאד דראקול מחוץ לנישואים) 1481 Mircea
ולאד הנזיר, ולאד הרביעי 1482–1495 Vlad Călugărul
ראדו הגדול, ראדו הרביעי 1495–1508 Radu (al IV-lea) cel Mare
מיכניה הרע, מיכניה הראשון 1508–1509 Mihnea I cel Rău
ולאד הצעיר, ולאד החמישי 1510–1512 Vlad (al V-lea) cel Tânăr
ניאגויה בסאראב 1512–1521 Neagoe Basarab
ראדו מאפומאץ, ראדו החמישי 1522–1523 Radu (al V-lea) de la Afumaţi
ראדו השישי (בדיקה), ראדו השישי 1523–1524 Radu (al VI-lea) Bădica
ראדו מאפומאץ, ראדו החמישי 1524 Radu de la Afumaţi
ראדו מאפומאץ, ראדו החמישי 1524–1525 Radu de la Afumaţi
ראדו מאפומאץ, ראדו החמישי 1525–1529 Radu de la Afumaţi
ולאד וינטילה, ולאד השביעי וינטילה, מסלטינה 1532–1534 Vlad (al VII-lea) Vintilă de la Slatina
ראדו פאיסיה, המוכר גם בשם פטרו מארג'ש 1534 Radu Paisie, Petru de la Argeş
ראדו פאיסיה 1535–1545 Radu Paisie
ראדו איליה האידאול 1552–1553 Radu Ilie Haidăul
אלכסנדרו השני מירצ'ה 1568–1574 Alexandru II Mircea
אלכסנדרו השני מירצ'ה 1574–1577 Alexandru II Mircea
מיכניה הטורקי - מיכניה השני 1577–1583 Mihnea (al II-lea) Turcitul
מיכניה הטורקי, מיכניה השני 1585–1591 Mihnea al II-lea Turcitul
אלכסנדרו הרע, אלכסנדרו השלישי 1592–1593 Alexandru (al III-lea) cel Rău
ראדו מיכניה 1601–1602 Radu Mihnea
ראדו מיכניה 1611–1616 Radu Mihnea
אלכסנדרו איליאש 1616–1618 Alexandru Iliaş
ראדו מיכניה 1620–1623 Radu Mihnea
אלכסנדרו איליאש 1627–1629 Alexandru Iliaş
ראדו איליאש 1632 Radu Iliaş
מאתיי באסאראב 1632–1654 Matei Basarab
גריגורה הראשון גיקה 1660–1664 Grigore I Ghica
גריגורה הראשון גיקה 1672–1673 Grigore I Ghica
גריגורה השני גיקה 1733–1735 Grigore II Ghica
גריגורה השני גיקה 1748–1752 Grigore II Ghica
גריגורה השלישי גיקה 1768–1769 Grigore III Ghica
ניקולאיה קאראג'ה 1782–1783 Nicolae Caragea
טודור ולדימירסקו 1821 שלט בפועל
סקרלט קאלימאקי 1821 שלט להלכה, אך לא בפועל
גריגורה הרביעי גיקה 1822–1828 Grigore IV Ghica
בארבו שטירביי] 1848–1853 Barbu Ştirbei
בארבו שטירביי 1854–1856 Barbu Ştirbei
חלק מהשליטים כיהנו מספר כהונות
שורות ריקות מצביעות על פער זמן שהרשימה לא מכסה
חלק קטן מהשליטים כיהנו בחפיפה עם שליטים אחרים
שליטה עצמית או ויסות עצמי הם יכולתו של האדם לבקר ולהתאים את מחשבתו, רגשותיו והתנהגותו לצורך השגת מטרה כלשהי או הסתגלות למצב מסוים, וכן לצורך הימנעות מנזק אפשרי.
שליטה עצמית כוללת את היכולת לשלוט בדחפים, לווסת ולכוון את ההקצאה של משאבי הקשב, לווסת את התגובה הרגשית, ליזום פעולות, להתחיל לעבוד על משימות ולפתור בעיות, כחלק ממניעת אימפולסיביות.
ויסות עצמי מתייחס לדרך בה אנשים משתמשים ברמזים חיצוניים ופנימיים כדי לקבוע מתי יש להתחיל, להמשיך או להפסיק פעולה מסוימת לצורך השגת המטרה הרצויה.
בהתאם לכך, ויסות עצמי כולל את היכולת לבחור התנהגות בהתאם לשיקול דעת תוך שליטה בעוצמת התגובה, יכולת לתכנן את התגובה ואת ביטוייה המקובלים חברתית מתוך יכולת לשיח פנימי ובינאישי יעיל.
הוויסות העצמי הוא אחד הביטויים של יחסי גומלין בין רגש וקוגניציה.
שליטה עצמית מבוססת על תהליכים קוגניטיביים המשתייכים לתפקודים ניהוליים.
הם כוללים מיומנויות כמו: שליטה על יכולת הקשב, אינהיביציה, שימור מטרות ודרישות בזיכרון עבודה ודחיית סיפוקים.
אחד ההיבטים החשובים של ויסות עצמי הוא היכולת לאתר ולתקן טעויות עצמיות.
במקרים מסוימים הפעלה של שליטה עצמית יכולה להיות כרוכה במאמץ, אשר עלול להוביל לעייפות.
שליטה עצמית מאפשרת לאדם להתנהל במהלך חייו בצורה יעילה, גמישה ומסתגלת.
היא כוללת התגברות על מצבים לא נעימים ומציאת פתרון יעיל המסייע לאדם להתגבר כאשר הוא נתקל בבעיה מסוימת.
לוויסות הרגשי בשנים המוקדמות יש תפקיד חשוב בהתפתחותם של כישורים חברתיים, קשרים בין-אישיים מול קבוצת השווים ושמירה על הבריאות הנפשית.
יכולת ויסות עצמית טובה מעלה את הסיכויים להשתלבות טובה בחברה ולהצלחה בבית הספר.
שליטה עצמית נרכשת לאורך חייו של האדם.
תהליך ההתבגרות כולל פיתוח של שליטה עצמית על המחשבות, הרגשות וההתנהגות.
יכולת השליטה העצמית ממשיכה להתפתח במהלך הילדות.
אחד הגורמים אשר יכולים לסייע לאדם לשפעול תהליכים של שליטה עצמית הוא המטא-מודעות.
כלומר, הידע המפורש של האדם בנוגע לתכנים של המחשבות הנוכחיות שלו.
התפתחות השליטה העצמית מושפעת מגורמים תורשתיים וסביבתיים.
גורמים אלו מובילים להבדלים בין אישיים ביכולת זו אשר ניכרים כבר בילדות המוקדמת.
עם ההתפתחות, ילדים מראים שונות ניכרת ביכולת לווסת את התגובות שלהם בהתאם לנורמות חברתיות, חוקים או הנחיות.
קיימת השפעה הדדית בין הגורמים התורשתיים והסביבתיים.
זאת משום שהמבנה הגנטי יכול להגביר את הרגישות של אדם מסוים לגורמים סביבתיים, אשר לא יוכלו להשפיע באותה המידה על אדם אחר ללא רגישות מולדת זו.
סוגים מסוימים של גנים הקשורים לדופמין (כמו גן ה-COMT) מקושרים ליכולת השליטה העצמית.
בנוסף, ישנן ראיות להשפעה של האינטראקציה בין גנים של דופמין וסרוטונין על יכולת הוויסות העצמי.
כמו כן, בשנים הראשונות לחיי האדם יש לסביבה השפעה רבה על התפתחות השליטה העצמית.
בין הגורמים הסביבתיים אשר יכולים להשפיע על התפתחות שליטה עצמית בגיל הרך נמצא הקשר שבין הפעוט לדמות המטפלת שלו.
ההורים יכולים לתרום להתפתחות השליטה העצמית של ילדם במספר דרכים.
בהתחלה הם יכולים לספק לו ויסות חיצוני בשלבים שבהם הוא אינו מסוגל לעשות זאת בעצמו.
במקביל הם יוצרים מודל לחיקוי של אסטרטגיות לוויסות עצמי שהילד יכול להפנים בהדרגה ומספקים לו את העידוד וההזדמנויות להתנסות בהן בעצמו.
לצד החשיבות של ההורים לעמוד לרשות ילדיהם ולסייע להם בשעת הצורך, מתן אוטונומיה לילדים מאפשרת להם להתמודד בכוחות עצמם ולפתח את היכולת לוויסות עצמי.
הורים הנוטים לפעול למען ילדהם באופן מופרז מונעים מהם את ההזדמנות להתמודד עם מצבים שונים באופן עצמאי ובכך עלולים לפגוע בהתפתחות השליטה העצמית שלהם.
שליטה עצמית נמוכה יכולה לבוא לידי ביטוי בהתנהגות אימפולסיבית ובלתי מווסתת.
חוסר שליטה עצמית עלול להוביל לפגיעה קשה של האדם בעצמו ובסביבתו.
ליקויים בוויסות הרגשי יכולים להוביל לקשיים רגשיים וחברתיים.
בעיות בשליטה העצמית יכולות לנבוע משלל גורמים, בהם בעיות נוירולוגיות (למשל, פגיעה באונה הקדמית), קשיים רגשיים, בעיות בקשר הורה-ילד ועוד.
ישנם מספר מצבים המאופינים בין היתר בפגיעה משמעותית בשליטה העצמית, למשל: הפרעת קשב, הפרעה טורדנית-כפייתית, הפרעת התפרצות לסירוגין, דיכאון ואוטיזם.
קשיי הוויסות העצמי המקושרים להפרעת קשב הם תוצאה של הפגיעה בתפקודים הניהוליים המאפיינת אותה.
היכולת למצוא פתרון מתאים לבעיות הקשורות לשליטה עצמית מכונה בספרות 'תושיה נלמדת'.
מונח זה מדגיש את העובדה שניתן ללמוד כיצד לפתח תושיה באופן שכלי, וכיצד להרחיב את מעגל הפתרונות האפשריים בצורה התנהגותית.
טיפול קוגניטיבי-התנהגותי מפתח את יכולת השליטה העצמית על ידי הקניית מיומנויות ואסטרטגיות מתאימות.
טיפול פסיכודינמי מתמקד בשני נושאים עיקריים - קושי במנטליזציה וכשל בוויסות עקב פגיעה בקשר הורה-ילד.
שליט המימדים: מסע ההרפתקאות המופלא הוא משחק הרפתקאות גרפי ישראלי משנת 1996 שפותח על ידי חברת "מחשבת".
המשחק נמנה עם משחקי המחשב הישראליים היחידים שפותחו והופצו מחוץ לישראל, בעיקר בשפה האנגלית.